Jabarkan Peristilahan dari Transgender dalam bahasa melayu

Pada dahulunya istilah transseksual yang pertama mengungkapkan situasi gender diperkenalkan oleh Magnus Hirschfeld pada tahun 1923 melalui bentuk bahasa Jerman transsexualismus, pengungkapan tersebut diInggeriskan David Oliver Cauldwell menjadi transsexual pada tahun 1949. Ia kemudiannya dipopularkan oleh Harry Benjamin pada tahun 1966. Pengimbuhan trans- serta cis- yang lawan berasal daripada pengiasan dalam bidang-bidang kimia (pengisomeran), biologi malah dalam konteks geopolitik seawal zaman Empayar Rom (misalnya antara Gallia Cisalpina dan Gallia Transalpina sedudukan Banjaran Alp) menggunakan imbuhan Latin cis- "belah sini/dekat" dan trans- "seberang".

Ahli psikiatri John F. Oliven dari Universiti Columbia menciptakan istilah transgender dalam buku berjudul Sexual Hygiene and Pathology tahun 1965. Beliau menulis bahawa istilah transseksualisme sebelumnya yang digunakan selama itu telah dianggap salah dan menyebut bahawa "... transgenderisme adalah istilah yang dimaksud kerana keseksualan bukanlah sebuah faktor utama dalam transvestisme primer." Istilah transgender kemudian banyak digunakan dan didefinisikan secara beragam oleh orang-orang transgender, transseksual, dan transvestis termasuk antaranya Virginia Prince dalam edisi Disember 1969 dari majalah Transvestia didirikannya. Pada pertengahan dekad 1970-an, baik trans-gender (dengan tanda hubung [-]) dan trans people ("orang trans") digunakan sebagai kata umum. Transgender juga dahulu digunakan untuk menyebut seseorang yang ingin hidup lintas-gender tanpa operasi penentuan ulang seks.

Konsep suatu masyarakat transgender berkembang pada tahun 1984 dengan digunakannya kata transgender sebagai kata payung umum. Pada tahun 1985, Richard Elkins mendirikan Arkib Trans-Gender (Trans-Gender Archive) di Universiti Ulster. Persidangan Antarabangsa tentang Dasar Undang-Undang dan Ketenagakerjaan Transgender pada tahun 1992 mentakrifkan kata transgender sebagai sebuah kata umum yang mencakup "...transseksual, transgenderis, cross dressers..." serta orang yang beralih gendernya.